BRR มั่นใจทั้งปีกำไรทำนิวไฮ หลัง Q4 โรงไฟฟ้าชีวมวล 2 แห่งกลับมาเดินเครื่อง
BRR มั่นใจทั้งปีกำไรทำนิวไฮ หลังมอง Q4/58 รับรู้รายได้จากการส่งมอบน้ำตาลทรายในส่วนที่เหลือให้ลูกค้า - โรงไฟฟ้าพลังงานชีวมวล 2 แห่งกลับมาเดินเครื่อง
13 พ.ย. 2558

นายอนันต์ ตั้งตรงเวชกิจ ประธานกรรมการบริหาร บริษัท น้ำตาลบุรีรัมย์ จำกัด (มหาชน) หรือ BRR เปิดเผยว่า ภาพรวมการดำเนินงานในปีนี้ คาดว่าจะเป็นปีที่ดีของ BRR ในแง่ของการผลักดันการเติบโตของผลประกอบการที่คาดว่าจะทำสถิติสูงสุดนับตั้งแต่ก่อตั้งบริษัท เนื่องจากในไตรมาส 4/58 บริษัทจะรับรู้รายได้จากการส่งมอบน้ำตาลทรายในส่วนที่เหลือให้แก่ลูกค้า
ประกอบกับโรงไฟฟ้าพลังงานชีวมวลทั้ง 2 แห่งได้กลับมาเดินเครื่องอีกครั้งตั้งแต่ช่วงต้นไตรมาสและรายได้ที่คาดว่าจะเพิ่มขึ้นจากธุรกิจปุ๋ยอินทรีย์ที่เป็นช่วงของการใส่ปุ๋ยตามวงจรการเพาะปลูกอ้อย ทำให้ BRR สามารถรับรู้รายได้จากธุรกิจพลังงานทดแทนได้อย่างเต็มเม็ดเต็มหน่วยที่และจะเข้ามาช่วยผลักดันผลการดำเนินงานในปีนี้ให้เติบโตได้ตามเป้าที่วางไว้